0197.xml
نیسلے پاکستان کی جانب سے متاثرین سیلاب کیلئے ایک لاکھ 25ہزار لیٹرز پینے کے صاف پانی کا عطیہ
اسلام آباد ۔20ستمبر(اے پی پی)نیسلے پاکستان لمیٹڈ نے صوبہ پنجاب کے متاثرین سیلاب کیلئے ایک لاکھ 25ہزار لیٹرز پینے کے صاف پانی کا عطیہ دیا گیا ہے جبکہ سیلاب زدہ علاقوں میں ہزاروں جانوروں کو ویکسنیشن کی سہولیات کی فراہمی کے علاوہ ان کا علاج بھی کیا گیا ہے ۔ کمپنی کی جانب سے جاری تفصیلات کے مطابق سیلاب کی امدادی مہم کے دوران نیسلے کی جانب سے بھوانہ ، پنڈی بھٹیاں ، جھنگ ، چنیوٹ ، ملتان اور مظفر گڑھ کے سیلاب سے متاثرہ لوگوں کو پینے کا صاف پانی فراہم کرنے کے علاوہ ان علاقوں میں جانوروں کے علاج اور انہیں موسمی بیماریوں سے تحفظ کی خاطر خصوصی ٹیمیں بھی تشکیل دی گئیں جنہوں نے 3000جانوروں کی ویکسنیشن اور ایک ہزار کا علاج کیا ہے جبکہ 12ہزار مزید جانوروں کیلئے بھی ادویات کا بندوبست کیا گیا ہے اور امدادی مہم کے دوران 50ہزار سے زائد جانوروں کی ویکسنیشن کا ہدف بھی مقرر کیا گیا ہے ۔
APP
20.09.14
0197p.xml
نیسلے کا سیلاب زدہ علاقوں میں پانی کاعطیہ اور جانوروں کی دیکھ بھال سیلاب کے نتیجے میں جانوں،اثاثوں اور کھڑی فصلوں کو نقصان پر افسوس ہے،ایم ڈی مگدی بٹاٹو
لاہور(بزنس ڈیسک)غذائیت،صحت اورفلاح (NHW)کے شعبے میں ملک کے صف اول کے ادارے نیسلے پاکستان نے سیلاب سے متاثرہ علاقوں کے لوگوں کی امداد کے طور پر 125,000 لیٹر پینے کے پانی کاعطیہ دیا ہے۔یہ عطیہ حکومت پنجاب سے مشورے کے بعد بھوانہ،پنڈی بھٹیاں،چنیوٹ،جھنگ،ملتان اور مظفرگڑھ کے متاثرہ علاقوں میں دیا گیا۔ادارے نے علاقوں میں ویٹرینری ڈاکٹروں کی ماہر ٹیمیں بھی تعینات کیں جو لوگوں کو 1000مسلسل معاونت فراہم کر رہی ہیں۔تاحال تقریبا 3000جانوروں کی ویکسنیشن کی جا چکی ہے اور جانوروں کا مختلف بیماریوں کا علاج کیا گیا۔12,000 جانوروں کے لیے دواوں کا انتطام کیا جا چکا ہے اور مزید50,000جانوروں کی ویکسنیشن کا عمل جاری ہے۔علاوہ ازیں نیسلے پاکستان کی جانب سے 500ٹن چارے کی گانٹھوں کی تقسیم جاری ہےجبکہ ملے جلے خشک چارے(ونڈا)کی تقریبا 2000تھیلیاں مختلف مقامات میں تقسیم کی جا چکی ہیں۔پنجاب کے وزیر اعلی کے نام لکھے گئے ایک خط میں نیسلے پاکستان کے مینجنگ ڈائریکٹرمگدی بٹاٹو نے کہاکہ سیلاب کے نتیجے میں جانوں،اثاثوں اور کھڑی فصلوں کوہونے والے نقصان پر ادارے کو افسوس ہے۔قومی ضرورت کے اس موقع پر نیسلے کی تعاون کے اقدام پر اظہار خیال کرتے ہوئےمگدی بٹاٹو نے مزید کہا کہ دیہی علاقوں کی فلاح ہمارے لیے مرکزی اہمیت کی حامل ہے۔پاکستان میں قدرتی آفات کے موقع پر انسانی ہمدردی پر مبنی معاونت فراہم کرنے میں نیسلے پاکستان کی ایک طویل تاریخ ہے۔ہم مذکورہ تباہ کن حالات میں لوگوں کو در پیش مسائل سے خوب واقف ہیں اور ہمیں امید ہے کی ہمارے عطیات متاثرین کی تکلیف میں کمی کا باعث بنیں گے اور اس آفت کے خلاف ریلیف کی کوشش میں مفید کردار ادا کریں گے۔
express
21.09.14